
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 186 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Επικύρωση έκθεσης καθορισμού ορίων Αιγιαλού και 
Παραλίας στην παραλιακή περιοχή Δήμου Χάλ¬ 


κης, Νήσου Χάλκης, Νομού Δωδ/σου. 1 

Τροποποίηση ρυμοτομικού σχεδίου Ξυλοκάστρου. 2 


Α ΠΟΦΑΣΕΙ Σ 

Αριθ. 1622 (1) 


Επικύρωση έκθεσης καθορισμού ορίων Αιγιαλού και Πα¬ 
ραλίας στην παραλιακή περιοχή Δήμου Χάλκης, Νή¬ 
σου Χάλκης, Νομού Δωδ/σου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του ν. 3200/1955 «περί διοικητικής απο- 
κεντρώσεως» όπως αυτές τροποποιήθηκαν και ισχύουν 
σήμερα με τα ν.δ. 532/1970, β.δ. 704/1970, β.δ. 192/1972, 
π.δ. 347/1986, ν.2026/1992 και π.δ. 97/1993. 

2. Τις διατάξεις των άρθρων 3 και 34 του ν.2971/2001 
(ΦΕΚ 285/τ.Α'/19.12.2001) «Αιγιαλός, παραλία και άλλες 
διατάξεις». 

3. Τις διατάξεις του κ.δ. 132/1929 «περί Κτηματολογικού 
Κανονισμού Δωδεκανήσου» που διατηρήθηκε σε ισχύ 
με το άρθρο 8 ν. 510/1947. 

4. Τις διατάξεις των άρθρων 1 μέχρι και 7 του α.ν.2344/ 
1940 «περί αιγιαλού και παραλίας» όπως έχουν τρο¬ 
ποποιηθεί και συμπληρωθεί μεταγενέστερα με τις δι¬ 
ατάξεις: α) του άρθρου 13 του ν. 1078/1980 και β) του 
άρθρου 23 του ν. 1337/1983. 

5. Τις διατάξεις του ν.δ. 439/1970 «περί συμπληρώσεως 
των διατάξεων περί αιγιαλού». 

6. Τις διατάξεις του άρθρου 20 ν. 719/1977 «περί τρό¬ 
που σύνταξης τοπογραφικών - υψομετρικών διαγραμ¬ 
μάτων από ιδιώτες μηχανικούς κ.λπ.». 

7. Τις διατάξεις του άρθρου 100 του π.δ. 284/1988, 
όπως τροποποιήθηκε και ισχύει σήμερα. 

8. Το υπ’ αριθμ. Δ3090/646/1976 έγγραφο του Υπουρ¬ 
γείου Οικονομικών «περί του στη Δωδεκάνησο ορίου 
αιγιαλού» σε συνδυασμό με τις υπ’ αριθμ. 325/1971 και 
203/1971 γνωμοδοτήσεις του Ν.Σ.Κ. 


10 Μαρτίου 2006 

9. Την υπ’ αριθμ. 2483/3.6.2002 απόφαση Προϊσταμένης 
Οικονομικής Επιθεώρησης Κρήτης περί ορισμού μελών 
της επιτροπής καθορισμού ορίων αιγιαλού και παραλίας 
του ν. 2971/2001 (ΦΕΚ 285Α/19.12.2001). 

10. Τις διατάξεις του άρθρου 19 παράγραφος 5 α.ν. 
2344/1995, του άρθρου 52 παράγραφος 6 ν. 2218/1994, 
του άρθρου 4 παράγραφος 7 του ν. 2240/1994, δυνάμει 
των οποίων αρμοδιότητες του Υπουργείου Οικονομικών 
που είχαν μεταβιβασθεί στους Νομάρχες, ανήκουν στον 
Περιφερειακό Διευθυντή, σε συνδυασμό με αυτές του 
άρθρου 14 παράγραφος 2 του ν. 2399/1996 με τις οποίες 
προβλέπεται η κατάργηση των θέσεων των Περιφερει¬ 
ακών Διευθυντών, οι αρμοδιότητες πλέον του οποίου 
περιήλθαν στον Γενικό Γραμματέα της Περιφέρειας 
και ασκούνται από τον αναπληρωτή Περιφερειακό Δι¬ 
ευθυντή. 

11. Τις διατάξεις του τέταρτου εδαφίου της παρα¬ 
γράφου 2 του άρθρου 1 και της παραγράφου 6 του 
ίδιου άρθρου του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική Αυτοδιοίκηση και άλλες διατάξεις» (ΦΕΚ 107/Α), 
σύμφωνα με τις οποίες οι περιφερειακές Υπηρεσίες 
του Υπουργείου Οικονομικών, που συγκροτούσαν την 
ενιαία οργανική μονάδα της περιφέρειας, ούτε καταρ- 
γήθηκαν, αλλά αποτελούν από 1.9.1997, Υπηρεσίες του 
Υπουργείου Οικονομικών. 

12. Την υπ’ αριθμ. 14650/ΔΙΟΕ85/17.3.2004 κοινή απόφα¬ 
ση Πρωθυπουργού και Υπουργού Οικονομίας και Οικο¬ 
νομικών (ΦΕΚ 519 τ.Β') Καθορισμός αρμοδιοτήτων των 
Υφυπουργών Οικονομίας και Οικονομικών. 

13. Την υπ’ αριθμ. 1064129/801/Α0006/5.8.2004 απόφα¬ 
ση Υφυπουργού Οικονομίας και Οικονομικών (ΦΕΚ 1255 
Τ.Β716.8.2004) περί μεταβίβασης αρμοδιοτήτων καθώς 
και εξουσίας να υπογράφουν «με εντολή Υφυπουργού 
κ.λπ., η οποία τροποποιήθηκε και συμπληρώθηκε με 
την υπ’ αριθμ. 1071473/877/Α0006/9.9.2004 (ΦΕΚ 1429 
Τ.Β717.9.2004) ομοίως απόφαση Υφυπουργού Οικονομίας 
και Οικονομικών. 

14. Την υπ’ αριθμ. 1063649/790/Α006/3.8.2004 απόφαση 
του Υπουργού Οικονομίας και Οικονομικών σχετικά με 
την καταγραφή-διοικητική κωδικοποίηση των αρμοδι¬ 
οτήτων σε θέματα Υπηρεσιών του Υπουργείου Οικονο¬ 
μίας και Οικονομικών που περιέρχονται στους γενικούς 
Γραμματείς των Περιφερειών κατά τις διατάξεις του 

άρθρου 46 παρ.21 του ν.3220/2004 (Φ.Ε.Κ. 15/28.1.2004 
τ.Α'). 

15. Τις διατάξεις του άρθρου 46 παρ. 21 ν. 3220/2004 
(ΦΕΚ 15 Α') στις οποίες προβλέπεται ότι από 10.4.2004 
οι αρμοδιότητες του Υπουργού Οικονομίας και Οικονο¬ 
μικών οι οποίες ανήκαν ή είχαν μεταβιβασθεί στους Νο¬ 
μάρχες μέχρι την έναρξη λειτουργίας των Νομαρχιακών 
Αυτοδιοικήσεων και αφορούν θέματα Υπηρεσιών του 
Υπουργείου Οικονομίας και Οικονομικών, που εξαιρέθη¬ 
καν από την κατάργηση σύμφωνα με τις διατάξεις της 
παραγράφου 2 του άρθρου 39 ν.2218/1994, περιέρχονται 
στον Γενικό Γραμματέα της Περιφέρειας, εκτός των 
θεμάτων Υ.Δ.Ε. 

16. Την από 15.11.2005 έκθεση της, κατά το άρθρο 100 
του π.δ. 284/1988 όπως αυτό τροποποιήθηκε με το άρ¬ 
θρο 3 παράγραφος 1 και το άρθρο 9 του ν.2971/2001, 
αρμόδιας επιτροπής καθορισμού ορίων αιγιαλού και 
παραλίας για τον καθορισμό ορίων αιγιαλού, στην πα¬ 
ραλιακή περιοχή Δήμου Χάλκης, Νήσου Χάλκης, Νομού 
Δωδεκανήσου. 

17. Το από Απρίλιο 2004 τοπογραφικό - υψομετρικό 
διάγραμμα, κλίμακας 1:500 αποτελούμενο από μία (01) 
πινακίδα, που συντάχθηκε από τον Πολιτικό και Τοπο¬ 
γράφο Μηχανικό Στέφανο Θαρρενό, στο οποίο εμφανί¬ 
ζεται παραλιακή περιοχή του Δήμου Χάλκης της Νήσου 
Χάλκης, Νομού Δωδ/σου και το οποίο ελέγχθηκε και 
θεωρήθηκε από την Κτηματική Υπηρεσία Δωδεκανήσου 
στις 15.3.2004 ως προς την ακρίβεια της αποτύπωσης. 

18. Στο τοπογραφικό αυτό χαράχθηκε με κόκκινη συ¬ 
νεχόμενη πολυγωνική γραμμή η οριογραμμή του αιγια- 

λού με στοιχεία (Α1,Α2,Α3.Α19,Α20,Α21) σύμφωνα με τις 

διατάξεις του άρθρου 3 του κ.δ. 132/1929. 

19. Το με αριθμό πρωτοκόλλου Φ.544.5/717/04/1017/ 
20.7.2004 έγγραφο του Γενικού Επιτελείου Ναυτικού, 
με το οποίο συμφωνεί με τα καθορισθέντα από την 
επιτροπή όρια. 

20. Το με ημερομηνία 15.11.2004 αποδεικτικό τοιχοκόλ¬ 
λησης του Δήμου Χάλκης με το οποίο τοιχοκολλήθηκε 
η από 15.3.2004 έκθεση επιτροπής και τα τοπογραφικό 
διαγράμματα, καθορισμού ορίων Αιγιαλού και Παραλί¬ 
ας στην παραλιακή περιοχή του Δήμου Χάλκης, Νήσου 
Χάλκης, Νομού Δωδεκανήσου, αποφασίζουμε: 

Επικυρώνουμε την από 15.11.2005 έκθεση της κατά το 
άρθρο 100 του π.δ. 284/1988 όπως τροποποιήθηκε με 
το άρθρο 3 παράγραφος 1 του ν.2971/2001 και ισχύει 
σήμερα, αρμοδίας επιτροπής περί χάραξης των ορίων 
Αιγιαλού και Παραλίας, με την οποία καθορίστηκαν τα 
όρια του Αιγιαλού και της Παραλίας στην παραλιακή 
περιοχή Δήμου Χάλκης, Νήσου Χάλκης, Νομού Δωδε¬ 
κανήσου επί τοπογραφικού-υψομετρικού διαγράμματος 
το οποίο ελέγχθηκε και θεωρήθηκε στις 15.3.2004 από 
την Κτηματική Υπηρεσία Δωδεκανήσου. 

Στο τοπογραφικό αυτό διάγραμμα, χαράχθηκε από 
την εν λόγω επιτροπή, όπως πιο πάνω αναφέρεται, η 
οριογραμμή του αιγιαλού με κόκκινη συνεχόμενη πο¬ 
λυγωνική γραμμή με στοιχεία (Α1,Α2,Α3,...Α19,Α20,Α21) 
με εξάρτηση των κορυφών αυτής, από συντεταγμένες 
του κρατικού τριγωνομετρικού δικτύου της χώρας όπως 
αυτές εμφανίζονται στον σχετικό πίνακα επί του τοπο- 
γραφικού-υψομετρικού διαγράμματος, κλίμακας 1:500 
σε μία πινακίδα, που συντάχθηκε από τον Πολιτικό και 
Τοπογράφο Μηχανικό Στέφανο Θαρρενό στο ίδιο ως 
άνω τοπογραφικό διάγραμμα. 


Η καθορισθείσα και χαραχθείσα οριογραμμή αιγιαλού 
αποτελεί το όριο του μεγίστου πλην συνήθους χειμε¬ 
ρίου κύματος, για τις εντός οικισμού ή εντός σχεδίου 
πόλεως περιοχές, είναι δε προσαυξημένο κατά δώδεκα 
μέτρα στις περιοχές εκτός σχεδίου οικισμού ή σχεδίου 
πόλεως, σύμφωνα με τις διατάξεις του άρθρου 3 του 
κ.δ. 132/1929 που διατηρήθηκε σε ισχύ με το άρθρο 8 
του ν.510/1947. 

Οριογραμμή παραλίας δεν χαράχθηκε (σύμφωνα με 
τις διατάξεις του άρθρου 3 του κ.δ. 132/1929) στην υπό 
κρίση περιοχή αφού η οριογραμμή του αιγιαλού τέμνει 
τα προς την θάλασσα όρια των ιδιοκτησιών. 

Ο καθορισμός των ορίων αιγιαλού στη θέση αυτή 
γίνεται για πρώτη φορά και προς εξυπηρέτηση των 
σκοπών των διατάξεων του ν.2971/2001. 

Η απόφαση αυτή μαζί με την έκθεση της επιτροπής 
και το τοπογραφικό διάγραμμα να δημοσιευθούν στην 
Εφημερίδα της Κυβερνήσεως. 

Ερμούπολη, 8 Φεβρουάριου 2006 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ 
ΤΟΥ ΑΙΓΙΑΛΟΥ ΚΑΙ ΠΑΡΑΛΙΑΣ 
(Άρθρο 3 και Άρθρο 9 του ν. 2971 
Φ.Ε.Κ. 285/Α/19.12.20 01) 

Για τον καθορισμό των ορίων του αιγιαλού που γίνεται 
για πρώτη φορά στη παραλιακή περιοχή Χάλκης, του 
Δήμου Χάλκης, της Νήσου Χάλκης, του Νομού Δωδε¬ 
κανήσου. 

Στη Ρόδο σήμερα 15.11.2005, οι υπογεγραμμένοι: 

1. Μπελντέκος Δημήτριος, Αναπληρωτής Προϊστά¬ 
μενος της Κτηματικής Υπηρεσίας Δωδεκανήσου, ως 
πρόεδρος. 

2. Χειράκης Ιωάννης, Αγρονόμος και Τοπογράφος 
Μηχανικός της Κτηματικής Υπηρεσίας Δωδεκανήσου 
ως μέλος. 

3. Σεφεριάδης Γεώργιος, Πλωτάρχης Λ.Σ., νόμιμος 
αναπληρωτής του Λιμενάρχη, ως μέλος. 

4. Χατζάκης Γεώργιος, Προϊστάμενος Τμήματος Πο- 
λεοδομικών Εφαρμογών Νομαρχιακής Αυτοδιοίκησης 
Δωδεκανήσου, ως μέλος. 

5. Φαρμακίδης Νικόλαος, Προϊστάμενος τμήματος 
ΠΕ.ΧΩ. Ρόδου της Περιφέρειας Νότιου Αιγαίου, ως μέ¬ 
λος. 

Χρέη γραμματέα της επιτροπής άσκησε ο εκ των με¬ 
λών αυτής, υπάλληλος της Κτηματικής Υπηρεσίας Δωδε¬ 
κανήσου, Χειράκης Ιωάννης αποτελούντες την επιτροπή 
καθορισμού των ορίων του αιγιαλού και παραλίας όπως 
αυτή καθορίστηκε με την απόφαση του Γ ενικού Γ ραμμα- 
τέα Νοτίου Αιγαίου με αρ. πρωτ. 18984/22.9.2004 δυνάμει 
του άρθρου 3 του ν. 2971 (ΦΕΚ285/Α/19.12.20 01): 

Λαμβάνοντας υπόψη: 

1. Την από με αριθμό πρωτ. 3727/9.12.2003 αίτηση του 
Δήμου Χάλκης περί καθορισμού των ορίων του αιγιαλού 
και παραλίας στην ανωτέρω θέση. 

2. Την από 15.3.2004 έκθεση της Επιτροπής Καθο¬ 
ρισμού Ορίων Αιγιαλού, με την τότε σύνθεσή της, η 
οποία και επισυνάπτεται στην παρούσα έκθεση, που 
αποτελεί συμπλήρωση, ανασύνταξη (σύμφωνα με την 
παρ. 1 του άρθρου 9 του ν.2971/2001) και επικαιροποίη- 

ση της αρχικής με τα νέα μέλη κατόπιν του υπ’ αριθμ. 
3626/13.10.2005 εγγράφου της Γενικής Διεύθυνσης Πε¬ 
ριφέρειας Νοτίου Αιγαίου. 

3. Το από με αριθμό πρωτ. 544.5/717/04/1017/20.7.2004 
έγγραφο του Γενικού Επιτελείου Ναυτικού, σύμφωνα με 
το οποίο, το Γ.Ε.Ν. συμφωνεί με τα όρια αιγιαλού και 
παραλίας όπως τα καθόρισε στις 15.3.2004 η αρμόδια 
επιτροπή. 

4. Το τοπογραφικό, υψομετρικό και κτηματολογικό 
διάγραμμα, το οποίο συντάχθηκε τον Απρίλιο του 2004 
από τον Στέφανο Θαρρενό, Αγρονόμο και Τοπογράφο 
Μηχανικό, αποτελούμενο από μία πινακίδα, κλίμακας 
1:500, που ελέγχθηκε ως προς την ακρίβεια της απο¬ 
τύπωσης, στις 15.3.2004 από τον Παναγιώτη Τριαντά¬ 
φυλλα, Πολιτικό Μηχανικό, της Κτηματικής Υπηρεσίας 
Δωδ/σου και θεωρήθηκε την ίδια ημερομηνία από τον 
τότε Προϊστάμενο, Τριανταφύλλου Γιώργο. 

5. Τις διατάξεις του ν. 2971/2001 «Αιγιαλός, παραλία και 
άλλες διατάξεις» όπως αυτός ισχύει και τον ν. 1337/1983 
καθώς και την προς αυτόν Δικαστηριακή και Διοικητική 
Νομολογία. 

6. Την από την επιτόπια μετάβαση σχηματισθείσα 
αντίληψη περί του πλάτους της βρέχόμενης ζώνης της 
ξηρός καθώς και τα στοιχεία καθορισμού αιγιαλού και 
παραλίας που προβλέπονται από το άρθρο 9 του ν. 
2971/2001 και ειδικότερα: 

Α. Τη γεωμορφολογία του εδάφους για την οποία 
αναλυτικά αναφέρεται ότι: 

(1) . Η μορφολογία της ακτής που συνίσταται σε σημεία 
της από αμμοχάλικο ενώ σε άλλη από έντονους βραχι- 
σμούς όπως εξάλλου διαπιστώνεται και στα συνημμένα 
τοπογραφικό. 

(2) . Της ακτής συνέχονται εκτάσεις με έδαφος γαιώ- 
δες-ημιβραχώδες. Οι εκτάσεις αυτές βρίσκονται εκτός 
σχεδίου, εκτός οικισμού και εκτός Ζώνης Οικιστικού 
Ελέγχου. 

(3) . Το φυσικό όριο βλάστησης συνίσταται από θα¬ 
μνώδη φυσική βλάστηση. 

Β. Το γεγονός ότι στην περιοχή δεν εντοπίστηκαν 
παράκτιοι φυσικοί πόροι. Με την έννοια φυσικοί πόροι 
νοείται το σύνολο των πρώτων υλών που προέρχονται 
από τη φύση, δηλαδή από το έδαφος, τα δάση, τα ύδατα, 
και αξιοποιούνται βιομηχανικώς. 

Γ. Τα πορίσματα από την εκτίμηση των μετεωρολογι¬ 
κών στοιχείων της περιοχής, ήτοι το γεγονός ότι στην 
περιοχή οι άνεμοι που επικρατούν στην περιοχή είναι 
κυρίως Νότιοι και Νοτιοδυτικοί. 

Η έντασή τους γενικά δεν είναι μεγάλη αλλά κατά 
περίπτωση είναι δυνατόν να φτάσει τα 9-10Β. 

Δ. Τη μορφολογία του πυθμένα, ο οποίος συνίσταται 
από άμμο και βράχια κοντά στην ακτή και στη συνέχεια 
από άμμο, ενώ η κλίση του δεν είναι μεγάλη και κυμαίνε¬ 
ται γύρω στα 10 μέτρα βάθος σε απόσταση περίπου 50 
μέτρων από την ακτή και στα 20 μέτρα βάθος σε από¬ 


σταση περίπου 100 μέτρων από αυτή, όπως προκύπτει 
από την αυτοψία μακροσκοπικά και από το απόσπασμα 
χάρτη Γ.Υ.Σ. κλίμακας 1:50.000 της περιοχής, καθώς και 
το ότι σε περιοχές με μικρά βάθη και μικρές κλίσεις 
του βυθού, όπου η θραύση του κύματος και η εκτόνωση 
της ενέργειας του γίνεται σε μεγάλη απόσταση από την 
ακτογραμμή, η επίδραση του κύματος στην ακτή είναι 
μικρή ενώ σε περιπτώσεις ακτών με μεγάλες κλίσεις 
βυθού και μεγάλα βάθη κοντά στην ακτή όπου η θραύ¬ 
ση των κυμάτων συντελείται κοντά στην ακτή ή ακόμη 
και πάνω σ’ αυτή ο κυματισμός καλύπτει κατά κανόνα 
μεγάλο εύρος ακτής προκειμένου να εκτονωθεί. 

Ε. Τον τομέα ανάπτυξης κυματισμού σε σχέση με το 
μέτωπο της ακτής, ότι δηλαδή πρόκειται για ακτή με 
μεγάλο σχετικά ανάπτυγμα πελάγους καθώς και το 
ότι μεγάλο ανάπτυγμα θαλάσσιας έκτασης συμβάλλει 
στη δημιουργία μεγαλύτερης έντασης κυματικού πεδίου 
σε σχέση με κλειστές θαλάσσιες περιοχές (όρμους ή 
κόλπους) που έχουν ίδια ένταση ανέμου. 

ΣΤ. Τη μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που να επηρεάζουν την εξε¬ 
ταζόμενη παράκτια ζώνη. 

Ζ. Την μη ύπαρξη Κτηματολογίου. 

Η. Τη μη ύπαρξη ευπαθών οικοσυστημάτων και προ- 
στατευόμενων περιοχών στην εξεταζόμενη περιοχή. 

7. Η καθορισθείσα και χαραχθείσα επί του προανα- 
φερόμενου τοπογραφικού - υψομετρικού διαγράμματος 
οριογραμμή αιγιαλού, αποτελεί το όριο του μεγίστου 
πλην συνήθους χειμέριου κύματος, προσαυξημένο κατά 
12 μέτρα, σύμφωνα με τις διατάξεις του άρθρο 3 του κ.δ. 
132/1929 που διατηρήθηκε σε ισχύ με το άρθρο 8 του 
ν.510/1947 σε συνδυασμό με τις διατάξεις του άρθρου 
26 του ν.2971/2001. 

8. Οριογραμμή παραλίας δεν χαράχθηκε (σύμφωνα με 
τις διατάξεις άρθρου 3 κ.δ. 132/1929 όπως προαναφέρθη- 
κε) αφού η γραμμή αιγιαλού τέμνει τα προς την θάλασ¬ 
σα όρια των ιδιοκτησιών στην υπό κρίση περιοχή. 

9. Ο καθορισμός των ορίων αιγιαλού και παραλίας στη 
θέση αυτή γίνεται για πρώτη φορά και προς εξυπηρέ¬ 
τηση των σκοπών που τάσσονται από τις διατάξεις του 
ν. 2971/2001 «Αιγιαλός, παραλία και άλλες διατάξεις», 
αποφασίζουμε: 

και καθορίζουμε επί του ως ανωτέρω τοπογραφικού 
διαγράμματος: 

α) Την οριογραμμή του αιγιαλού με ερυθρά συνεχή 
πολυγωνική γραμμή και στοιχεία κορυφών (Α1,Α2,Α3..., 
Α20.Α21). 

Η Επιτροπή 

Ο Πρόεδρος Τα Μέλη 

Δ. ΜΠΕΛΝΤΕΚΟΣ I. ΧΕΙΡΑΚΗΣ 

Γ. ΣΕΦΕΡΙΑΔΗΣ 
Γ. ΧΑΤΖΑΚΗΣ 
Ν. ΦΑΡΜΑΚΙΔΗΣ 

Αριθμ. 1767 (2) 

Τροποποίηση ρυμοτομικού σχεδίου Ξυλοκάστρου. 


Ο ΝΟΜΑΡΧΗΣ ΚΟΡΙΝΘΙΑΣ 

Έχοντας υπόψη: 

1. Τις διατάξεις του από 17.7.1923 ν. δ/τος «περί σχεδίων 
πόλεων κ.λπ. περί σχεδίων πόλεων όπως μεταγενέστε¬ 
ρα τροποποιήθηκαν συμπληρώθηκαν και ειδικότερα το 
άρθρο 3 και 70». 

2. Τις διατάξεις του ν. 3044/27.8.2002 «Περί μεταφοράς 
συντελεστή δόμησης και ρυθμίσεις άλλων θεμάτων αρμο¬ 
διότητας υπουργείου περιβάλλοντος, χωροταξίας και δη¬ 
μοσίων έργων» ΦΕΚ 197Α και ειδικότερα το άρθρο 10. 

3. Την υπ’ αριθμ. 559/2004 απόφαση του Δημοτικού 
συμβουλίου Ξυλοκάστρου. 

4. Την υπ’ αριθμ. 1/8.2.2006 γνωμοδότηση του Συμβου¬ 
λίου Χωροταξίας Οικισμού και Περιβάλλοντος Ν. Κο¬ 
ρινθίας. 

Αρθρο 1 


Εγκρίνεται η τροποποίηση του ρυμοτομικού σχεδίου 
Ξυλοκάστρου (Ν. Κορινθίας) στα Ο.Τ. 20 και 16 με την 


μεταφορά του κάθετου δρόμου, όπως φαίνεται στο 
σχετικό πρωτότυπο διάγραμμα σε κλίμακα 1:500 που 
έχει θεωρηθεί από την προϊσταμένη της διεύθυνσης 
χωροταξίας πολεοδομίας και περιβάλλοντος με την υπ’ 
αριθμ. οικ. 1767/2006 πράξη της και που συνοπτικό του 
αντίτυπο δημοσιεύεται με την παρούσα απόφαση. 

Άρθρο 2 

Από της διατάξεις της απόφασης αυτής δεν προ- 
καλείται δαπάνη σε βάρος του προϋπολογισμού του 
Δήμου Ξυλοκάστρου. 

Αρθρο 3 

Η ισχύς της παρούσης απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 27 Φεβρουάριου 2006 

Ο Νομάρχης 
ΝΙΚΟΛΑΟΣ ΤΑΓΑΡΑΣ 

